**Zaključci sa sjednice Vijeća roditelja Srednje škole Krapina održane 16.11.2010.**

1. **Potrebe i problemi učenika putnika**

**Obrazloženje**

Učenicima putnicima potrebno je osigurati prijevoz do škole na način da autobusi dolaze u Krapinu u prijepodnevnoj smjeni od 700 – 715 sati, a u poslijepodnevnoj smjeni 1300 – 1315 sati. Veliki je problem učenika putnika koji u školu dolaze u prijepodnevnoj i poslijepodnevnoj smjeni jedan sat prije početka nastave, što ima za posljedicu nemogućnost kontrole učenika u školi ili prepuštenost ugostiteljskim objektima. Škola će se za učenike putnike otvarati od 630 sati,a poslijepodne od 1300 sati. Učenici putnici mogu boraviti u prostoru dnevnog boravka škole s ponuđenim pedagoškim sadržajima do početka nastave u prijepodnevnoj i poslijepodnevnoj smjeni.

Ravnatelj će pismeno zatražiti od osnivača i prijevoznika da za iduću školsku godinu usklade vremenik prijevoza s potrebama učenika putnika.

1. **Praktična nastava učenika prvih razreda strukovnih programa**

Roditelji su zabrinuti zbog trajanja radnog dana u radnom procesu. Naime, nakon odrađena četiri sata praktične nastave u radnom procesu učenici nemaju mogućnost povratka organiziranim prijevozom kući već čekaju autobusni prijevoz četiri sata odnosno do završetka smjene u gospodarskim subjektima. Problem je posljedica primjene izmjena i dopuna Državnog pedagoškog standarda srednjoškolskog sustava odgoja i obrazovanja.

Škola će u 2011/2012. nastojati stvoriti mogućnost da se veći dio praktične nastave u prvom razredu realizira u školskim radionicama.

1. **Prijedlozi mjera za unaprjeđivanje kvalitete rada i sigurnosti u Srednjoj školi Krapina**

U želji da se unaprijedi kvaliteta rada i sigurnost svi sudionika odgojno – obrazovnog procesa, definirana su prava i dužnosti učenika i zaposlenika škole.

Roditelji podržavaju uvođenje definiranih mjera – pravila( vrijeme dolaska i odlaska iz škole, uporaba učionica, međusobnih odnosa učenika, nošenja papuča, nošenje školskih iskaznica).

Naglasak je na razvijanju i unaprjeđivanju pedagoške kulture škole koja je često nenamjerno zapostavljena na račun didaktičke kulture škole.

1. **Stvaranje pozitivne kulture u školi** moguće je ako se pretpostavke iz mjera za unaprjeđivanje kvalitete rada i sigurnosti ostvare na svim nivoima organizacije rada i života škole. Poštivanje i dosljedno provođenje Pravila – mjera, znanje, odgovornost, identitet i solidarnost kao temeljne vrijednosti, osjećaj obveze i odgovornosti za uspjeh svih učenika, osjećaj zasluga cijelog kolektiva za ostvarene uspjehe, svečane prigode na kojima promoviramo pozitivna postignuća postaju prioritetom svih subjekata odgojnog procesa učenika, nastavnika i roditelja.
2. **Prevencija štete u školi**

U posljednje vrijeme učestalije su štete u sanitarnim čvorovima i prostoru sportske dvorane. U tu svrhu pojačava se nadzor u tim prostorima od strane dežurnih nastavnika, pazikuća i spremačica.

Postignuta je puna suglasnost roditelja da se pojačanim nadzorom preveniraju štete i/ili suzi krug mogućih počinitelja šteta.

Šteta će se nadoknađivati prema vremenu i mjestu počinjene štete( prijepodnevna ili poslijepodnevna smjena, muški odnosno ženski sanitarni čvorovi, učionice u kojoj su učenici boravili).

U procjeni štete sudjelovat će :

1. Predstavnik Vijeća učenika
2. Tajnik škole
3. Domar – kućepazitelj

Vijeće roditelja podržava ovaj pristup u naplati štete.

1. **Mreža škola**

Roditelji su upoznati s odredbama Zakona o odgoju i obrazovanju odnosno elementima i kriterijima za izradbu mreže srednjoškolskih ustanova i programa obrazovanja u Republici Hrvatskoj i daju potporu projektu.

1. **Maturalna putovanja učenika**

Maturalna putovanja planirana su Godišnjim planom i programom rada škole, a učenici će sa svojim razrednicima uz suglasnost roditelja razraditi prijedloge za poziv agencijama za realizaciju maturalnih putovanja.

Roditelji i razrednici sobno preuzimaju odgovornost za realizaciju maturalnog putovanja prema interesu učenika i u skladu s programom maturalnog putovanja

Ravnatelj:

Ivica Rozijan,prof.